**Bazeilles** on kunta Pohjois-Ranskassa Ardennesin departementissa Grand Estin alueella. Se sijaitsee Meusejoen varrella, noin 5 kilometriä Sedanin kaupungista kaakkoon.

Historia
--------

Uusi Bazeillesin kunta muodostettiin 1. tammikuuta 2017. Tällöin siihen liittyi kolme kuntaa: Bazeilles, Rubécourt-et-Lamécourt ja Villers-Cernay.

Vuonna 1870 käydyn Saksan–Ranskan sodan ratkaisevin taistelu oli Sedanin taistelu, ja siihen liittyvä Bazeillesin taistelu käytiin 1. syyskuuta 1870. Bazeillesia puolusti Ranskan merijalkaväen joukot kunniakkaasti. Taistelusta tuli merijalkaväen symboli, ja sen vuosipäivää juhlitaan joka vuosi kaikkialla Ranskassa. Taistelu innoitti myös taidemaalari Alphonse de Neuvillen tekemään isänmaallisen maalauksen *Les Dernières Cartouches* (Viimeiset patruunat) vuonna 1873. Taistelussa haavoittui Ranskan marsalkka Patrice de Mac-Mahon ja hänet vangittiin.

Bazeilles on teollisuuspaikkakunta. Siellä aloitti takomo toimintansa 1500-luvulla, ja se saavutti huippunsa 1800-luvulla. Vuonna 1830 nuori Eugène Schneider otti takomon vastuulleen, ja loi samalla teollisuusimperiumin jonka ansiosta Ranskan rautatiet SNCF saatiin nykyaikaistettua. Teollistumisen myötä kuntaan muutti työvoimaa, pääasiassa belgialaisia, mutta myös luxemburgilaisia ja saksalaisia.

Linnat
------

Kunnassa on useita linnoja. *Château de Bazeilles* on vauraan teollisuusyrittäjän vuosina 1740-1750 rakennuttama asuinlinna. Linna vaihtoi omistajaa useita kertoja 1900-luvulla, ja se vaurioitui pahoin tulipalossa vuonna 1989. *Château de Montvillers* on rakennettu vuonna 1770. Sen rakennutti myös teollisuusyrittäjä. Vuonna 1986 linnasta tuli jalkapalloseura CS Sedan Ardennesin koulutuskeskus. *Château de Turenne* on peräisin 1600-luvulta. Linna kärsi pahoja vaurioita vuoden 1870 taisteluissa, mutta siinä on silti säilynyt paljon alkuperäisiä osia, kuten laskusilta. *Château de Lamécourt* on 1500-luvulta peräisin oleva linna. Kaikki linnat ovat historiallisia monumentteja. 

  

* Alphonse de Neuvillen maalauksen Les Dernières Cartouches (Viimeiset patruunat)Alphonse de Neuvillen maalauksen Les Dernières Cartouches (Viimeiset patruunat)
* Bazeillesin raunioita taistelun jälkeenBazeillesin raunioita taistelun jälkeen
* Château de BazeillesChâteau de Bazeilles
* Château de MontvillersChâteau de Montvillers
* Château de TurenneChâteau de Turenne
* Château de LamecourtChâteau de Lamecourt

Lähteet
-------

1. 1 2  Comparateur de territoire Institut National de la Statistique et des Études Économiques. Viitattu 6.7.2022. (ranskaksi)
2. ↑  Croix de Mac-Mahon Ville de Bazeilles. Viitattu 6.7.2022. (ranskaksi)
3. ↑  L'origine historique de Bazeilles Ville de Bazeilles. Viitattu 6.7.2022. (ranskaksi)
4. ↑  Château de Bazeilles Ville de Bazeilles. Viitattu 6.7.2022. (ranskaksi)
5. ↑  Château de Montvillers Ville de Bazeilles. Viitattu 6.7.2022. (ranskaksi)
6. ↑  Château dit "de Turenne" Ville de Bazeilles. Viitattu 6.7.2022. (ranskaksi)
7. ↑  Château de Lamécourt Ville de Bazeilles. Viitattu 6.7.2022. (ranskaksi)
8. ↑  Binche > Longwy Tour de France 2022. Viitattu 6.7.2022. (englanniksi)

Aiheesta muualla
----------------

* Kuvia tai muita tiedostoja aiheesta **Bazeilles** Wikimedia Commonsissa